ประกาศกระทรวงแรงงานเรื่อง การอนุญาตให้คนต่างด้าวทำงานในราชอาณาจักรเป็นกรณีพิเศษตามมาตรการป้องกันการแพร่ระบาดของโรคติดเชื้อไวรัสโคโรนา 2019ตามมติคณะรัฐมนตรีเมื่อวันที่ ๒ มิถุนายนพ.ศ. ๒๕๖๓[๑] ด้วยสถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease2019(COVID-19))ได้แพร่ระบาดอย่างรวดเร็วและกว้างขวาง รัฐบาลจึงได้ออกประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่๒๖ มีนาคม พ.ศ. ๒๕๖๓ และออกข้อกำหนดตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ โดยกำหนดให้มีการปิดด่านช่องทางเข้ามาในราชอาณาจักร โดยปิดช่องทางเข้าออกด่านจุดผ่านแดนหรือจุดผ่อนปรน สำหรับผู้เดินทางเข้ามาในราชอาณาจักร เพื่อควบคุมมิให้โรคดังกล่าวแพร่ระบาดออกไปในวงกว้าง ทั้งนี้ เนื่องจากสถานการณ์แพร่ระบาดของโรคติดเชื้อไวรัสโคโรนา 2019 หรือโรคโควิด 19 ในประเทศไทยและในประเทศต่างๆ ทั่วทุกภูมิภาคของโลกยังไม่คลี่คลายลงและยังดำเนินอยู่อย่างต่อเนื่อง ดังนั้น เพื่อเป็นการลดปัญหาคนต่างด้าวลักลอบทำงานโดยผิดกฎหมายอันกระทบต่อความมั่นคงของประเทศและแก้ไขปัญหาการขาดแคลนแรงงานในภาคการผลิตอันเป็นผลกระทบต่อความมั่นคงทางเศรษฐกิจของประเทศรวมทั้งเพื่อป้องปัดภัยพิบัติสาธารณะที่อาจเกิดขึ้นจากสถานการณ์การระบาดของโรคดังกล่าวกระทรวงแรงงานจึงจำเป็นต้องอนุญาตให้คนต่างด้าวสัญชาติกัมพูชา ลาว และเมียนมา ซึ่งเข้ามาทำงานในราชอาณาจักรตามกฎหมายว่าด้วยคนเข้าเมืองภายใต้บันทึกความตกลงหรือบันทึกความเข้าใจว่าด้วยความร่วมมือด้านแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชารัฐบาลแห่งสาธารณรัฐประชาธิปไตยประชาชนลาว และรัฐบาลแห่งสาธารณรัฐแห่งสหภาพเมียนมาและครบกำหนดระยะเวลาการจ้างงานตามบันทึกความตกลงหรือบันทึกความเข้าใจดังกล่าว และคนต่างด้าวสัญชาติกัมพูชาและเมียนมาซึ่งได้เข้ามาทำงานในราชอาณาจักรโดยมีบัตรผ่านแดนทำงานในราชอาณาจักรเป็นกรณีพิเศษอาศัยอำนาจตามความในมาตรา ๖ แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ และมาตรา ๑๔ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ รัฐมนตรีว่าการกระทรวงแรงงาน โดยความเห็นชอบของคณะรัฐมนตรี เมื่อวันที่๒ มิถุนายน พ.ศ. ๒๕๖๓ ออกประกาศไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันที่๑ มิถุนายน พ.ศ. ๒๕๖๓ เป็นต้นไปข้อ๒ ให้คนต่างด้าวดังต่อไปนี้ ซึ่งนายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรีอนุญาตให้อยู่ในราชอาณาจักรเป็นกรณีพิเศษทำงานกับนายจ้างรายเดิมได้โดยไม่ต้องมีใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าวทั้งนี้ ไม่เกินวันที่ ๓๑ กรกฎาคม พ.ศ.๒๕๖๓(๑)คนต่างด้าวสัญชาติกัมพูชา ลาว และเมียนมา ซึ่งได้รับอนุญาตให้เข้ามาทำงานในราชอาณาจักรตามกฎหมายว่าด้วยคนเข้าเมืองภายใต้บันทึกความตกลงหรือบันทึกความเข้าใจที่รัฐบาลไทยทำไว้กับรัฐบาลต่างประเทศตามมาตรา ๕๙ แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ และวาระการจ้างงานครบสี่ปีและใบอนุญาตทำงานสิ้นอายุก่อนหรือภายในวันที่๓๑ กรกฎาคม พ.ศ. ๒๕๖๓(๒) คนต่างด้าวสัญชาติกัมพูชาและเมียนมา ซึ่งเข้ามาทำงานในราชอาณาจักรโดยมีบัตรผ่านแดนตามมาตรา ๖๔ แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ และใบอนุญาตทำงานสิ้นอายุก่อนหรือภายในวันที่ ๓๑ กรกฎาคมพ.ศ. ๒๕๖๓ให้คนต่างด้าวตามวรรคหนึ่งยังคงมีสิทธิทำงานได้ตามประเภทงานที่กำหนดไว้ในมาตรา ๕๙ หรือมาตรา ๖๔ แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว(ฉบับที่ ๒) พ.ศ. ๒๕๖๑ แล้วแต่กรณี ทั้งนี้ คนต่างด้าวจะทำงานกับนายจ้างรายอื่นมิได้เว้นแต่นายจ้างเลิกประกอบกิจการ ล้มละลาย หรือเสียชีวิตข้อ๓ เพื่อประโยชน์ในการตรวจสอบข้อมูลเกี่ยวกับการทำงานของคนต่างด้าวให้คนต่างด้าวใช้ใบอนุญาตทำงานฉบับเดิมเป็นหลักฐานในการแสดงต่อพนักงานเจ้าหน้าที่หรือนายทะเบียนแทนใบอนุญาตทำงานได้ข้อ๔ การอนุญาตให้คนต่างด้าวทำงานในราชอาณาจักรเป็นกรณีพิเศษตามข้อ๒ เป็นอันสิ้นผลในกรณีอย่างใดอย่างหนึ่งดังต่อไปนี้ ก่อนครบระยะเวลาตามประกาศนี้(๑)คนต่างด้าวฝ่าฝืนข้อ ๒ วรรคสอง(๒)การอนุญาตให้อยู่ในราชอาณาจักรของคนต่างด้าวเป็นอันสิ้นผลลงตามประกาศกระทรวงมหาดไทยเรื่อง ขยายระยะเวลาการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะสำหรับคนต่างด้าวสัญชาติกัมพูชาลาว และเมียนมา ซึ่งได้รับอนุญาตให้เข้ามาทำงานในราชอาณาจักร ตามบันทึกความเข้าใจว่าด้วยความร่วมมือด้านแรงงานกรณีมาตรการป้องกันการแพร่ระบาดของโรคติดเชื้อไวรัสโคโรนา2019 ตามมติคณะรัฐมนตรีเมื่อวันที่ ๒ มิถุนายน พ.ศ. ๒๕๖๓ ลงวันที่ ๕ มิถุนายน พ.ศ.๒๕๖๓ และประกาศกระทรวงมหาดไทย เรื่อง ขยายระยะเวลาการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะสำหรับคนต่างด้าวสัญชาติกัมพูชาและเมียนมา ซึ่งได้รับอนุญาตให้เข้ามาทำงานในราชอาณาจักรตามมาตรา ๖๔ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ และที่แก้ไขเพิ่มเติมกรณีมาตรการป้องกันการแพร่ระบาดของโรคติดเชื้อไวรัสโคโรนา 2019 ตามมติคณะรัฐมนตรีเมื่อวันที่ ๒ มิถุนายน พ.ศ. ๒๕๖๓ลงวันที่ ๕ มิถุนายน พ.ศ. ๒๕๖๓ประกาศณ วันที่ ๕ มิถุนายน พ.ศ. ๒๕๖๓หม่อมราชวงศ์จัตุมงคลโสณกุลรัฐมนตรีว่าการกระทรวงแรงงานธนบดี/ชญานิศ/จัดทำ๑๐ มิถุนายน๒๕๖๓สุภาทิพย์/ตรวจ๑๐มิถุนายน ๒๕๖๓[๑]ราชกิจจานุเบกษา เล่ม ๑๓๗/ตอนพิเศษ ๑๓๕ ง/หน้า ๗/๙ มิถุนายน๒๕๖๓